Robert Grimsehl
Robert Grimsehl (* 1890 in Otternhagen; † 1963) weer en hooch- un plattdüütschen Schriever.

Grimsehl is 1890 in Otternhagen boren un hett Schoolmeester lehrt. Mit 21 hett he sien Examen maakt un weer denn von’n 15. Mai 1911 an Schoolmeester an de Volksschool in Harpstedt. Dor is he ok all sien Leven bleven, von 1946 an as Hauptlehrer un von Januar 1951 an bet to sien Rohestand an’n 30. September 1955 as Rekter. Von 1935 af an hett he ok veel to de Heimatgeschicht schreven. Dor hett he later dat Bundsverdeenstkrüüz för kregen. In Harpstedt steit sied 1991 ok en Gedenktafel för Grimsehl bi’n Amtshoff. De Schriften, de Grimsehl nalaten hett, hett sien Söhn Harald Grimsehl 2009 an dat Archiv von de Samtgemeen Harpstedt övergeven.

Warken 

 De Wall mott falln. Heimatspiel in 3 Aufzügen. (toeerst opföhrt in Harpstedt an’n 14. Oktober 1949)
 Pingstscheeten 1746 in Harpstedt. Heimatspiel in 2 Aufzügen. (toeerst opföhrt in Harpstedt an’n 4. März 1953)
 Us is de Hassel. Heimatspiel in 3 Aufzügen. (toeerst opföhrt in Harpstedt an’n 18. September 1953 to de Harpstedter Heimatweek)

Hoochdüütsch 

 Geschichte der Kirche zu Harpstedt. ev.-luth. Karkengemeen Harpstedt, Harpstedt 1953
 Neue Chronik des ehemaligen Amtes Harpstedt. 1957

Weblenken 

Schriever
Mann
Plattdüütsch
Hoochdüütsch
Dräger vun’t Bundsverdeenstkrüüz
Boren 1890
Storven 1963
Börger von Düütschland